27. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΟΥ Αριθ. 138810/2207 της 31 Μαρτ./9 Απρ. 1969 (ΦΕΚ Β΄  251) Περί τηρήσεως αποθεμάτων σίτου. Έχοντες υπ’ όψιν: 1)Το Ν.Δ. 1/1968, «περί Υπουργικού Συμβουλίου και Υπουργείων». 2)Τας διατάξεις του Ν.Δ. 3070/54, ως ετροποποιήθη μεταγενεστέρως, εν συνδυασμώ προς τα από 28.12.60 και 6.2.66 υπ’ αριθ. 866 και 135 Β.Δ./τα, «περί Οργανισμού του Υπουργείου Εμπορίου». 3)Τας διατάξεις του Ν.Δ. 136/46, «περί κυρώσεως, τροποποιήσεως και συμπληρώσεως του από 10/11.5.1946 Ν.Δ/τος», «περί Αγορανομικού Κώδικος», ως ετροποποιήθη και συνεπληρώθη μεταγενεστέρως. 4)Τον Α.Ν. 80/67, περί καταργήσεως των σχετικών με την αλευροποίησιν και αρτοποίησιν κλειστών επαγγελμάτων και άλλων τινών διατάξεων, αποφασίζομεν και διατάσσομεν: Άρθρ.1.-Άπαντες οι επί εμπορία εργαζόμενοι Κυλ/λοι της Χώρας υποχρεούνται όπως, προς εξασφάλισιν της επαρκείας, διατηρώσιν εις τας αποθήκας αυτών απόθεμα σίτου μαλακού κυριότητός των, καθοριζόμενον εκάστοτε δι’ αποφάσεων του Υπουργού Εμπορίου. Άρθρ.2.-Το ούτω καθοριζόμενον απόθεμα σίτου δύνανται οι Κυλινδρόμυλοι να διαθέτωσιν ελευθέρως δια τας ιδίας αυτών ανάγκας υπό την προϋπόθεσιν δηλώσεως πάσης μεταβολής τούτου εις το Υπουργείον Εμπορίου. Άρθρ.3.-Οι παραβάται της παρούσης ισχυούσης καθ’ άπασαν την επικράτειαν από 15ης Απρ. 1969, διώκονται και τιμωρούνται κατά τας διατάξεις του Ν.Δ. 136/46, περί κυρώσεως, τροποποιήσεως και συμπληρώσεως του από 10/11.5.46, «περί Αγορανομικού Κώδικος», ως ετροποποιήθη και συνεπληρώθη υπό του Α.Ν. 782/48. Η παρούσα δημοσιευθήτω δια της Εφημερίδος της Κυβερνήσεως. 